ישיבת מליאה, כנסת 25, פרוטוקול מספר 67, 2023-05-09 00:00

ניסים ואטורי: חברות וחברי הכנסת, אני מתכבד לפתוח את ישיבת הכנסת

ניסים ואטורי:  היום יום שלישי י"ט באייר התשפ"ג, 9 במאי 2023

ניסים ואטורי:      הודעה למזכיר הכנסת, בבקשה

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק פ/3281/25 וכלה בהצעת חוק פ/3319/25: הצעת חוק הגנת הצרכן (תיקון – ביטול עסקת מכר מרחוק למתן שירותי תיירות בישראל), התשפ"ג–2023, מאת חבר הכנסת רון כץ; הצעת חוק דמי מחלה (היעדרות בשל מחלת ילד) (תיקון – היעדרות בשל אשפוז פג), התשפ"ג–2023, מאת חבר הכנסת אחמד טיבי; הצעת חוק הביטוח הלאומי (תיקון – דמי לידה לבן הזוג בלידה שקטה), התשפ"ג–2023, מאת חברי הכנסת יונתן מישרקי, יצחק קרויזר ורון כץ; הצעת חוק הביטוח הלאומי (תיקון – מענק לידה אחיד מילד שני ואילך), התשפ"ג–2023, מאת חבר הכנסת ארז מלול; הצעת חוק הביטוח הלאומי (תיקון – קביעת אחוזי נכות ללקויי שמיעה – דו-צידי וחד-צידי), התשפ"ג–2023, מאת חבר הכנסת ואליד אלהואשלה; הצעת חוק דמי מחלה (היעדרות בשל מחלת ילד) (תיקון – קביעת מספר ימי ההיעדרות לפי מספר ילדי העובד), התשפ"ג–2023, מאת חבר הכנסת ארז מלול; הצעת חוק המרכז הישראלי לקידום תרבות האדם (תיקון – הסדרת הפיקוח הפרלמנטרי על המרכז וביטול הפטור ממיסים), התשפ"ג–2023, מאת חבר הכנסת דן אילוז; הצעת חוק שוויון ההזדמנויות בעבודה (תיקון – איסור הפליה על רקע זהות מגדרית), התשפ"ג–2023, מאת חברת הכנסת שלי טל מירון; הצעת חוק פיקוח על בתי ספר (תיקון – איסור העסקת מורשעי ותומכי טרור ופיקוח על תוכני הלימוד למניעת הסתה), התשפ"ג–2023, מאת חברי הכנסת עמית הלוי, אופיר כץ, דן אילוז, אריאל קלנר, צגה מלקו וקטי קטרין שטרית; הצעת חוק העונשין (תיקון – איסור הנפת דגל של מדינת אויב או של ארגון טרור או של הרשות הפלסטינית במרחב הציבורי), התשפ"ג–2023, מאת חברת הכנסת חוה אתי עטייה; הצעת חוק המועצה להשכלה גבוהה (תיקון – העדפה בקבלת מועמדים מרשויות מוחלשות), התשפ"ג–2023, מאת חבר הכנסת יוסף עטאונה; הצעת חוק לימוד חובה (תיקון – הגבלת מספר התלמידים בכיתה בבית ספר יסודי), התשפ"ג–2023, מאת חבר הכנסת יוסף עטאונה; הצעת חוק האגודות העותומניות (רישום ופיקוח), התשפ"ג–2023, מאת חבר הכנסת צבי ידידיה סוכות; הצעת חוק לתיקון פקודת מס הכנסה (פטור ממס הכנסה לנכים), התשפ"ג–2023, מאת חבר הכנסת ואליד אלהואשלה; הצעת חוק יישוב סכסוכי עבודה (תיקון – בוררות חובה בשירותים חיוניים), התשפ"ג–2023, מאת חברי הכנסת דן אילוז, אריאל קלנר ועמית הלוי; הצעת חוק הביטוח הלאומי (תיקון – דמי מחלה לעובד עצמאי), התשפ"ג–2023, מאת חבר הכנסת עידן רול; הצעת חוק מיקוד גמלאות לאזרחים ותיקים (תיקוני חקיקה), התשפ"ג–2023, מאת חבר הכנסת ואליד אלהואשלה; הצעת חוק הביטוח הלאומי (תיקון – הארכת המועד להגשת תביעה לגמלה והתקופה שבעדה תשולם), התשפ"ג–2023, מאת חברי הכנסת יונתן מישרקי וארז מלול; הצעת חוק שעות עבודה ומנוחה (תיקון – קיצור שבוע העבודה), התשפ"ג–2023, מאת חבר הכנסת עידן רול; הצעת חוק דיני הבחירות לרשויות המקומיות (תיקוני חקיקה), התשפ"ג–2023, מאת חברי הכנסת אלי דלל, חנוך דב מלביצקי, עמית הלוי, אושר שקלים, לימור סון הר מלך, משה סעדה, טלי גוטליב, קטי קטרין שטרית, ניסים ואטורי, חוה אתי עטייה, צגה מלקו ושלום דנינו; הצעת חוק עמותות חוץ, התשפ"ג–2023, מאת חבר הכנסת אבי מעוז; הצעת חוק הפסיכולוגים (תיקון – איסור טיפולי המרה), התשפ"ג–2023, מאת חבר הכנסת עידן רול; הצעת חוק שירותי הסעד (תיקון – הגבלת מספר התיקים בטיפול עובד סוציאלי המטפל במשפחות), התשפ"ג–2023, מאת חברי הכנסת יונתן מישרקי וארז מלול; הצעת חוק לתיקון פקודת מס הכנסה (ניכוי סכומים שהוצאו לצורך טיפול בילד), התשפ"ג–2023, מאת חבר הכנסת ואליד אלהואשלה; הצעת חוק למניעת הטרדה מינית (תיקון – החמרת הענישה על הטרדה מינית באמצעים טכנולוגיים – הפצת תוכן מיני של קטינים), התשפ"ג–2023, מאת חבר הכנסת סימון דוידסון; הצעת חוק-יסוד: ישראל – מדינת הלאום של העם היהודי (תיקון – הוספת עקרון השוויון בפני החוק ועיגון מעמדה של מגילת העצמאות), מאת חברי הכנסת גלעד קריב, נעמה לזימי, אפרת רייטן מרום ומרב מיכאלי; הצעת חוק לחילוט תקבולי עבירה בשווי בעבירת גנבה חקלאית ובעבירות הגורמות נזק לרכוש חקלאי, התשפ"ג–2023, מאת חבר הכנסת צביקה פוגל; הצעת חוק ביטוח בריאות ממלכתי (תיקון – הרחבת הסדרי הבחירה), התשפ"ג–2023, מאת חבר הכנסת יוסף עטאונה; הצעת חוק הביטוח הלאומי (תיקון – שינוי המונח נכה), התשפ"ג–2023, מאת חבר הכנסת ואליד אלהואשלה; הצעת חוק דמי מחלה (היעדרות בשל מחלת ילד) (תיקון – הורה ליותר מילד אחד), התשפ"ג–2023, מאת חבר הכנסת עידן רול; הצעת חוק העונשין (תיקון – חזקת סוחר בכלי נשק), התשפ"ג–2023, מאת חבר הכנסת אלמוג כהן; הצעת חוק הביטוח הלאומי (תיקון – תגמול למשרתים במילואים), התשפ"ג–2023, מאת חבר הכנסת עידן רול; הצעת חוק הגנת השכר (תיקון – הגבלת ניכוי דמי חבר ודמי טיפול מקצועי ארגוני), התשפ"ג–2023, מאת חבר הכנסת ניסים ואטורי; הצעת חוק הביטוח הלאומי (תיקון – תשלום דמי אבטלה לנשים שיצאו לחופשה ללא תשלום לאחר לידה), התשפ"ג–2023, מאת חבר הכנסת עידן רול; הצעת חוק קבלת ילד של עובדת הוראה למעון יום והשתתפות בעלות שכר הלימוד, התשפ"ג–2023, מאת חבר הכנסת עידן רול; הצעת חוק שירות ישראלי, התשפ"ג–2023, מאת חברי הכנסת בנימין גנץ, יפעת שאשא ביטון, אלון שוסטר, מיכאל מרדכי ביטון, חילי טרופר, שרן מרים השכל, גדי איזנקוט, פנינה תמנו, גדעון סער, אורית פרקש הכהן, מתן כהנא וזאב אלקין; הצעת חוק עבודת נשים (תיקון – תקופת לידה והורות להורה יחיד), התשפ"ג–2023, מאת חבר הכנסת עידן רול; הצעת חוק עבודת נשים (תיקון – הארכת תקופת הלידה וההורות להורי פעוט עם מוגבלות מורכבת), התשפ"ג–2023, מאת חבר הכנסת יוסף עטאונה; הצעת חוק עבודת נשים (תיקון – שעות היעדרות מעבודה לאישה בהיריון בר סיכון), התשפ"ג–2023, מאת חבר הכנסת אחמד טיבי

דן מרזוק:      עוד הונחו היום על שולחן הכנסת ההסכמים האלה: הסכם בין ממשלת מדינת ישראל לבין ממשלת קוסובו בדבר שיתוף פעולה בתחומי התרבות, החינוך והמדע; הסכם בין הרשות הלאומית לחדשנות טכנולוגית של מדינת ישראל לבין ממשלת מדינת ארקנסו בדבר שיתוף פעולה בחדשנות טכנולוגית, מחקר ופיתוח

דן מרזוק:      נוסף על כך הונחה על שולחן הכנסת החלטת ועדת הכספים לגבי צו תעריף המכס והפטורים ומס קנייה על טובין (הוראת שעה מס' 5), התשפ"ג–2023

דן מרזוק:  תודה

ניסים ואטורי: תודה

ניסים ואטורי: חברי הכנסת, הנושא הראשון על סדר-היום – נאומים בני דקה

ניסים ואטורי:  חברי הכנסת שמבקשים להירשם מוזמנים להצביע בעד

ניסים ואטורי:  הצבעה

ניסים ואטורי:  נרשמו שבעה

ניסים ואטורי:  חבר הכנסת חנוך מלביצקי, בבקשה

בועז טופורובסקי: השעון לא מעודכן

חנוך דב מילביצקי: אדוני היושב-ראש, חבריי חברי הכנסת, רציתי לתת דיווח קצר על השיחות בבית הנשיא, ששם אני חבר מטעם המשלחת של הקואליציה

חנוך דב מילביצקי:  יש עכשיו הרבה דיבורים על אם נכון להמשיך בשיחות הללו

חנוך דב מילביצקי:  יש לחצים מכל מיני כיוונים על אנשים לפרוש

חנוך דב מילביצקי:  כמי שנמצא בשיחות האלה כבר לא מעט זמן, אני יכול להגיד לכם, חבריי, שזה אחד מהדברים היותר-חשובים ומשמעותיים שאנחנו עושים

חנוך דב מילביצקי:  כל הנוכחים שם ללא יוצא מן הכלל באמת באים מתוך כוונה ורצון להגיע להבנות, כדי שנוכל להגיע לאיזשהו בסיס הסכמה רחב לתיקונים שצריך לבצע במערכת המשפטית; וצריך לבצע תיקונים

חנוך דב מילביצקי:  לכן אני רוצה לבקש מכולם לתת לזה רוח גבית ולתת לזה תמיכה, ואני קורא לאלו שמופעלים עליהם לחצים מכל מיני קבוצות מחאה כאלה ואחרות לצאת ולקצוב בזמנים: זה הזמן לגלות מנהיגות ולעשות ביחד את מה שנכון לעם ישראל

חנוך דב מילביצקי:  תודה רבה

ניסים ואטורי: תודה רבה, חבר הכנסת מלביצקי

ניסים ואטורי:  חבר הכנסת בועז טופורובסקי, בבקשה

בועז טופורובסקי: אדוני היושב-ראש, תודה רבה

בועז טופורובסקי:  חבריי, חברות וחברי הכנסת, ואדוני השר, כמו בכל שבוע, גם השבוע אקריא את פרטי תאונות הדרכים הקטלניות

בועז טופורובסקי:  אני רק רוצה לציין לפני כן, כדי שתבינו איזה הזוי המצב בדרכים, שתאונת הדרכים של פגע וברח בילד בן החמש בנתניה עוד לא נקראת כאן כי הילד מאושפז במצב אנוש

בועז טופורובסקי:  רק תבינו עד כמה המצב אפילו יותר גרוע ממה שאני הולך להקריא

בועז טופורובסקי:      ביום שלישי 2 במאי נהרג רוכב אופנוע בן 35 מקריית טבעון בתאונה בכביש 7705

בועז טופורובסקי:  בהמשך באותו היום אירעה תאונה קטלנית בכביש 55, סמוך לקרני שומרון – תאונת שרשרת של חמישה כלי רכב, שבה נהרג גבר בן 30

בועז טופורובסקי:  ביום רביעי 3 במאי נהרג בן 38 לאחר שנהג משאית פגע בו בכביש 40 סמוך למדרשת בן-גוריון

בועז טופורובסקי:  בהמשך אותו היום דרסה משאית הולך רגל בן 75 במושב עין דור; יום לאחר התאונה נקבע מותו

בועז טופורובסקי:  ביום חמישי 4 במאי נהרג עילאי גואטה בן השבע בתאונה מחרידה בעת שרכב על אופניו במושב בן זכאי שבשפלה

בועז טופורובסקי:  ביום שני 9 במאי נהרגה נערה בת 16 בלבד מפגיעת משאית בעת שהורכבה על אופנוע סמוך לראשון לציון

בועז טופורובסקי:       שישה אנשים נהרגו רק בשבוע האחרון; 129 נהרגו מתחילת השנה

בועז טופורובסקי:  בואו נשים לזה סוף

בועז טופורובסקי:  בואו נילחם בזה

בועז טופורובסקי:  תודה רבה

ניסים ואטורי: תודה רבה

ניסים ואטורי:  נושא חשוב מאוד

ניסים ואטורי:  חבר הכנסת מיקי לוי, בבקשה

יוראי להב-הרצנו: דילגת עליי

ניסים ואטורי: איך אפשר לדלג עליך? תסביר לי

יוראי להב-הרצנו: לא יודע, אבל דילגת

מיקי לוי: אדוני היושב בראש, אני מבקש לברך ולחזק את צה"ל, את חיילי המילואים שגויסו ואת טייסיי חיל האוויר שביצעו מלאכתם נאמנה בשליחות ראויה לציון, ואת שירות הביטחון הכללי על מודיעין מדויק שהביא לחיסול מרצחים מהג'יהאד האסלאמי

מיקי לוי:  מי שלא היה שותף להחלטה הוא שר הטיקטוק הלאומי בן גביר

מיקי לוי:  על פי הפרסומים הוא מודר מחשש שיפלוט מידע שיסכן את המבצע

מיקי לוי:       חבריי חברי הכנסת, זה פשוט מצב הזוי ומטורף

מיקי לוי:  קודם ממנים ליצן חסר אחריות לתפקיד שר לביטחון לאומי, שיושב על פי חוק בקבינט, ואז עסוקים במידורו כדי לא לפגוע בביטחון המדינה

מיקי לוי:  יש לשר שאחראי למשטרה ולשב"ס תפקיד חשוב, ולכן הוא יושב בקבינט מלכתחילה

מיקי לוי:  אם האיש הזה לא כשיר בעיני ראש הממשלה, הוא מחויב לפטר אותו ולמנות אדם אחר

מיקי לוי:  למשחקים ושיקולים קואליציוניים אין מקום כשמדובר בביטחון המדינה

מיקי לוי:  תודה רבה

ניסים ואטורי: תודה רבה

ניסים ואטורי:  חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, חבריי חברי הכנסת, לפני חודשיים אלרועי בן שבת, זיכרונו לברכה, ילד בן 13 שלא יכול היה לשאת עוד את הגיהינום שעבר תקופה ארוכה מצד ילדים אחרים, החליט לשים קץ לחייו

יוראי להב-הרצנו:  ילדים מבית ספרו קשרו אותו, הכו אותו, השפילו אותו, אמרו לו שאין לו מקום בעולם הזה, שהוא לא יחסר לאף אחד, והם קראו לו להתאבד, וכך אלרועי הלך, במחשבה שאין אף אחד שירגיש בחסרונו

יוראי להב-הרצנו:  למילים יש כוח ובטח למעשים

יוראי להב-הרצנו:       בתוך העולם המורכב של ימינו ילדים ובני נוער לא תמיד מבינים עד הסוף את כל המשמעויות של מה שהם עושים או אומרים

יוראי להב-הרצנו:  החובה שלנו כהורים, כמורים, כמבוגרים, כחברה, היא להיות רגישים וערניים לסביבה שלנו, לפתוח את העיניים ולזהות סיטואציות שעלולות להידרדר לאלימות; לדבר עם הילדים או עם האחים שלנו על כוחן של מילים ועל הנזק הבלתי-הפיך שהן עלולות לגרום; לעשות הכול, אבל הכול, כדי לעצור את ההתאבדות הבאה של אותו ילד או ילדה שעכשיו מרגישים הכי בודדים בעולם

יוראי להב-הרצנו:  להציל חיים

יוראי להב-הרצנו:  תודה רבה

ניסים ואטורי: תודה רבה

ניסים ואטורי:  חברת הכנסת נעמה לזימי, בבקשה

נעמה לזימי: תודה רבה

נעמה לזימי:  וגם אני בקמפיין החשוב הזה

נעמה לזימי:  פנו אליי מקמפיין חשוב לאין-שיעור שמנסה להתמודד עם בריונות ילדים, אז אני רוצה להביא משהו שכתבה אימא שפנתה לעזרה לעמותה שמסייעת לילדים שעברו או עוברים בריונות

נעמה לזימי:  וכך אמרה האם: מאז ומעולם פורים היה חג שמח, חג שאהבתי נורא

נעמה לזימי:  תמיד השקעתי בתחפושות, וכשנהייתי אימא העברתי את זה גם לילדים שלי

נעמה לזימי:  בן התשע וחצי שלי סובל כבר שנה וחצי מחרם, התעללות והתנהגות נוראית מחבורת המקובלים בכיתה, כי הוא מלא יותר וגבוה יותר מכולם

נעמה לזימי:  כל יום הוא שומע: שמן, מכוער, הלוואי שתמות ועוד

נעמה לזימי:  הפורים הזה היה השיא

נעמה לזימי:  הילד בחר תחפושת מתנפחת מיוחדת כזאת

נעמה לזימי:  הזמנו, המתנו, והתחפושת הגיעה בזמן

נעמה לזימי:  כל ההתרגשות של להתכונן להגיע לכיתה, שכולם יחמיאו לו סוף-סוף

נעמה לזימי:       מיותר לציין שהביטחון העצמי שלו, עקב כל מה שהוא עובר, ברצפה, ולמרות טיפול רגשי אינטנסיבי לחיזוקו, המילים הרעות חודרות אותו והוא לא אוהב את עצמו וחושב שהוא מכוער, שמן ולא שווה כלום

נעמה לזימי:  אנחנו מגיעים לבית הספר, ובכניסה הוא נעצר, חושש

נעמה לזימי:  אני שואלת: מה קרה? אז הוא אומר לי: ואם יצחקו עליי, או יותר גרוע, יפנצ'רו לי את התחפושת? אמרתי לו שאני עולה איתו לכיתה עד שהמורה תגיע

נעמה לזימי:  עלינו לכיתה ובדרך ילדים החמיאו לו על התחפושת המקורית

נעמה לזימי:  בשנייה שהגיע לכיתה התגודדו סביבו שלישיית המוסקטרים המתעללים, דוחפים ומנסים להוציא את האוויר, ואז משהו נאמר, ובשנייה אני רואה את הילד עם דמעות בעיניים, מנסה לתלוש מעליו את התחפושת

נעמה לזימי:       אני מגיעה אליו ושואלת: מה קרה? והוא רק צועק: תורידי ממני את זה

נעמה לזימי:  הוצאתי אותו החוצה להבין מה קרה

נעמה לזימי:  מסתבר שהילד המתעלל הראשי בא ולחש לו באוזן: כל הכבוד, מצאת תחפושת שיותר שמנה ממך

נעמה לזימי:  כמה רוע

נעמה לזימי:  כמעט איבדתי את זה לחלוטין

נעמה לזימי:  כמובן שהילד לא רצה להיות יותר מחופש או להיות בכיתה

נעמה לזימי:  ככה זה ילדים שעוברים התעללות יום-יומית – זה כבר מקועקע להם בנשמה

נעמה לזימי:  אני עוד נלחמת ולא אוותר

נעמה לזימי:  להגיד שזה פשוט? ממש לא

נעמה לזימי:  דיברתי עם ההורים, הצוות החינוכי, היועצת

נעמה לזימי:  עד מתי הרוע? עד מתי? שיהיה פורים שמח

נעמה לזימי:      הסיפור הזה הוא אחד מיני רבים, ואני מאחלת לנו שיחד, בטח מהמקום הזה, נשים סוף לבריונות

נעמה לזימי:  תודה

ניסים ואטורי: תודה רבה

ניסים ואטורי:  חבר הכנסת אבי מעוז, בבקשה

אבי מעוז: תודה

אבי מעוז:  אדוני היושב-ראש, נאום הנדסת הודעה מס' 85, והפעם על היד האוחזת בחרב

אבי מעוז:  הבוקר צייצו נשיא המדינה וחברי הכנסת לפיד וליברמן ברכה לכוחות הביטחון על המבצע בעזה

אבי מעוז:  חבר הכנסת גנץ בירך על הפעולה החשובה

אבי מעוז:  זוהי כמובן הנדסת תודעה שמתאמצת להצניע ולהמעיט את אחריותה של הממשלה הנבחרת ושל העומד בראשה למבצע שלא יכול היה להתבצע בממשלה שבה חברים נציגי האחים המוסלמים

אבי מעוז:       ברור שצריך לברך ולהוקיר את צה"ל וכוחות הביטחון, אבל במדינה דמוקרטית – מושג שראשי השמאל מתכחשים אליו – כוחות הביטחון לא פועלים עצמאית ופעולות צבאיות לא קורות מעצמן

אבי מעוז:  בדמוקרטיה ישנה ממשלה שמורכבת מנבחרי הציבור שנבחרו על ידי רוב הציבור

אבי מעוז:  הם היד האוחזת בחרב והם אלו שמנווטים את ההחלטות המשמעותיות ונושאים באחריות להן

אבי מעוז:      אני מברך את ראש הממשלה, את שר הביטחון ואת צה"ל וכוחות הביטחון על המבצע המוצלח וממליץ לראש הממשלה ולשר הביטחון להמשיך לדבוק בדרך הזאת ולמגר סוף-סוף את אויבינו

אבי מעוז:  תודה

ניסים ואטורי: תודה רבה

מיקי לוי: גם לשקר צריך בטעם

ניסים ואטורי: חבר הכנסת יוסף עטאונה

יוסף עטאונה: כבוד היושב-ראש, היום התקיים בוועדת החינוך דיון על הנשירה בחברה הערבית הבדואית בנגב, וצר לי מאוד שעל דיון כל כך חשוב, שבא גם בעקבות בקשתי למרכז המחקר בכנסת שיכין דוח על התופעה – ואכן, הנתונים מאוד קשים ומאוד מדאיגים – בדיון כל כך חשוב, על סוגיה שמאיימת על מערכת החינוך הערבית הבדואית בנגב, לא טרח אף חבר ועדה, לא מהקואליציה ולא מהאופוזיציה, להשתתף

יוסף עטאונה:       אני רוצה להזכיר לכולם שהדיון התקיים תחת חוק חינוך חובה

יוסף עטאונה:  חובת המדינה, חובת משרד החינוך, חובת הממשלה, לקיים את המחויבות כלפי התלמידים

יוסף עטאונה:  המושג שהכי דובר עליו בשנה האחרונה הוא הנושא של המשילות בנגב

ניסים ואטורי: תודה רבה

ניסים ואטורי:  אני מבקש לסיים

יוסף עטאונה: המשילות היא שהממשלה תעשה את התפקיד שלה

יוסף עטאונה:  לא יכול להיות מצב ש-5,000 תלמידים בגילי שלוש עד חמש בנגב ללא מסגרת לימוד

יוסף עטאונה:  תודה רבה

ניסים ואטורי: תודה רבה

ניסים ואטורי:  חברת הכנסת שלי טל מירון, בבקשה

שלי טל מירון: תודה

שלי טל מירון:  אדוני היושב בראש, כנסת נכבדה, אורחים נכבדים – אני רואה שנכנסים הרבה אורחים – גם ביום כזה, שהוא מתוח מאוד וקשה עבור כולם, אני אמשיך, כמו בכל שבוע, כפי שאני נוהגת, לקרוא את שמות הנרצחות לשנת 2023

שלי טל מירון:  לצערי הרב, הגל הזה של נרצחות נשים רק מתגבר

שלי טל מירון:  חשוב לזכור שמאחורי השמות, מאחורי הידיעות, מאחורי הכתבות או התמונות שאנחנו רואים, יש עולם ומלואו של נשים שמשפחתן נותרת עם חור גדול, פער גדול – הילדים, המשפחה וכל הסובבים אותן

שלי טל מירון:      חנאן אבו חיט, אזהר אבו רביע, סארה אל-ג'נאמי, בראאה מסארווה, ורד פלצינטה, אדיסי אלבנה, בת 67 מרחובות, זיכרונה לברכה, ששמה לא פורסם, פולינה וייסמן, זיכרונה לברכה, ביאן עבאס, דריה לייטל, בת 27 מנס ציונה, זיכרונה לברכה, ששמה לא פורסם עד כה, סיגל ברכה אטיאס, לידר סוויסה

שלי טל מירון:  יהי זכרן ברוך

ניסים ואטורי: תודה רבה

גלעד קריב: אולי כדאי להזכיר שביטלו את כל הישיבות בוועדה לביטחון לאומי

ניסים ואטורי: תודה, חבר הכנסת גלעד קריב

גלעד קריב: לא, אני רק מזכיר

ניסים ואטורי: נראה לי שהיא מסתדרת, תודה

ניסים ואטורי: חברי הכנסת, הנושא הבא על סדר-היום – ציון יום ניצחון בעלות הברית על גרמניה הנאצית

ניסים ואטורי:  יום זה מצוין מדי שנה במליאת הכנסת, כמצוות החוק

ניסים ואטורי:       אנחנו מקדמים בברכה את האורחים שלנו – חלקם וטרנים ואנשים שנלחמו בנאצים

ניסים ואטורי:  תודה רבה

ניסים ואטורי:       אני מזמין את חבר הכנסת אושר שקלים לפתוח את היום המיוחד הזה, בבקשה

שקלים: אדוני היושב-ראש, וטרנים יקרים, חברי וחברות הכנסת, קהל נכבד, אנו מציינים היום את ניצחון בעלות הברית, לרבות הצבא האדום, במלחמת העולם השנייה והכרעת המשטר הנאצי

שקלים:  ביום זה נעלה על נס את תרומתם המכרעת של כמיליון וחצי יהודים אשר לחמו בצבאות בעלות הברית וביחידות הפרטיזנים, ומתוכם כחצי מיליון יהודים שלחמו בצבא האדום של ברית המועצות

שקלים:       את מה שעמנו חווה במהלך מלחמת העולם השנייה, לא ניתן להכחיש, לעוות או להמעיט מחומרת האסון והכאב

שקלים:  מדובר בג'נוסייד שיטתי ואכזרי, רצח עם שאין שני לו בתולדות האנושות באכזריות, בעוצמה, בהכנות ובהשתתפות של קבוצות ועמים נוספים כדי להשמיד ולהרוג כל יהודי באשר הוא יהודי

שקלים:      הנאצים, יימח שמם וזכרם, יצרו רצח עם מחושב, מעין מדעי, שבו רשימות מסודרות של יהודים שצריכים להישלח אל מותם באופן המהיר והיעיל ביותר מבחינתם

שקלים:  משפחות שלמות הושמדו, רבים גססו למוות, וכל זה בשל היותם יהודים

שקלים:  במהלך צעידות המוות ההמוניות והרצח ההמוני היהודים מוינו על פי מספרים שנצרבו על ידיהם

שקלים:  אם לא די בכך, הנאצים השפילו ודאגו להסיר כל סממן יהודי וניסו למחוק כל קשר שלהם לדת היהודית

שקלים:  כשישה מיליון יהודים נרצחו ונספו במהלך מלחמת העולם השנייה

שקלים:  אנחנו זוכרים אותם ולעולם לא נשכח

שקלים:       אנו נדאג להעביר את זכרם ואת מורשת העם היהודי והשואה לדורות הבאים ונחזק את הזיכרון המשותף לכולנו

שקלים:  היום אנחנו חוזרים ואומרים: לא עוד

שקלים:  אנו מציינים היום את התאריך 9 במאי, יום המסמל את הניצחון של כולנו נגד הרוע, נגד האלימות, נגד ההשמדה ונגד חוסר האנושיות שחוללו הנאצים ושותפיהם כלפי האנושות כולה וכלפי היהודים בפרט במהלך מלחמת העולם השנייה

שקלים:      אני מסתכל כעת בעיני הווטרנים שנמצאים עימנו כאן היום בכנסת ומתמלא ברגשות כאב, כבוד ואף בתקווה, בגאווה ובאופטימיות לעתיד מדינתנו

שקלים:  תרומתם של מיליון וחצי יהודים אשר לחמו בצבאות בעלות הברית ובכוחות הפרטיזנים, ומתוכם כחצי מיליון בצבא האדום, היא תרומה מכרעת לתבוסת האויב הנאצי ושמירת העם היהודי מפני השמדה כוללת

שקלים:  כ-200,000 לוחמים אף קיבלו אותות הצטיינות על גבורתם

שקלים:      תרומתם של היהודים הגיבורים לובשי המדים לא הצטמצמה אך ורק לשדה הקרב, אלא הלוחמים היהודים, חיילי הצבא האדום, היו בין משחררי מחנות ההשמדה ומצילי שארית הפליטה

שקלים:  הם אלו שחיבקו לראשונה את אחיהם ניצולי השואה וסייעו בידם לעבור מימי האימה והפחד אל השלבים בחזרה לחיים ולתקווה

שקלים:  רבים מן הווטרנים עלו לישראל וסייעו בהקמת המדינה, ורבים אחרים אף הצטרפו בעקבות העלייה המבורכת מחבר המדינות, שתרמה תרומה משמעותית להתפתחות החברה בישראל

שקלים:  כמה מהווטרנים הגיבורים נמצאים עימנו כאן, ובהזדמנות זו אני מצדיע להם

שקלים:       היום אנחנו עומדים בראש מורם ובגו זקוף לנוכח המציאות הלא-פשוטה במדינתנו

שקלים:  שכנינו ואויבינו מבית ומחוץ מנסים לפגוע בנו ולערער את ביטחוננו ואת מדינתנו

שקלים:  מדינת ישראל הינה מדינה חזקה, יציבה, בעלת כוח מגן אדיר

שקלים:  צבא ההגנה לישראל הוא הערובה לכך שזוועות השואה לא יישנו

שקלים:  מדינת ישראל היא מדינת הלאום של העם היהודי, והיא דמוקרטית, חופשית, ליברלית, חזקה ועוצמתית, והישגיה מכים גלים בכל העולם ובתחומים רבים לטובת האנושות כולה

שקלים:  ניצחון הרוח על כוחות הרשע; ניצחון האהבה, האמונה ואומץ הלב על הרוע המפריד, הפחד והגזענות

שקלים:       לכם, וטרנים יקרים, יש חלק ניכר ביום חשוב ומיוחד זה

שקלים:  בהזדמנות זו, ברצוני לשבח את כוחותינו, העושים לילות כימים בשמירה ובקיום על ביטחון ישראל, ולחזק את ידיהם של ראש הממשלה, שר הביטחון וכל העוסקים במלאכה הקדושה למען ביטחון ישראל והגנת אזרחיה

שקלים:  מכאן אנו נעביר מסר לכל המנוולים הרוצים להשמידנו: לעולם לא תצליחו במזימתכם

שקלים:  אנחנו העם היהודי אשר שב למולדתו ההיסטורית והנצחית כדי לכונן כאן בית לאומי לעמינו, ונעשה כל מה שנוכל כדי להגן על זכותנו להתקיים במולדתנו

שקלים:      בקרוב אעלה את הצעת החוק הפרטית שלי אודות בידול השוואת השואה ומעשי הנאצים, יימח שמם, מכל מאורע אחר שמתרחש בימינו

שקלים:  באמצעות חוק זה נדע לכבד את זיכרון הנספים ולהחריג את השואה מכל אירוע אחר

שקלים:  אני קורא לאזרחי מדינת ישראל לצאת ולהתייחד עם הווטרנים ולהניח זר באנדרטאות הניצחון ברחבי המדינה, לזכר אותם אלה שנפלו עבורנו, עבור הניצחון על הנאצים ועבור תקומת מדינת ישראל והעם היהודי

שקלים:      אני רוצה לומר לכם אישית תודה על גבורתכם, תודה על אומץ ליבכם ועוז רוחכם

שקלים:  "ה' עז לעמו יתן, השם יברך את עמו בשלום"

ניסים ואטורי: תודה רבה לחבר הכנסת אושר שקלים

ניסים ואטורי:  חברת הכנסת טטיאנה מזרסקי, בבקשה

טטיאנה (טניה) מזרסקי: תודה רבה, אדוני היושב-ראש

טטיאנה (טניה) מזרסקי:  כנסת נכבדה, כבוד השר, הווטרנים, שגרירים, היום, ב-9 במאי, מציינים בישראל את יום הניצחון, מועד כניעתו של הרייך השלישי לצבאות בעלות הברית, וסיום מלחמת העולם השנייה

טטיאנה (טניה) מזרסקי:       מלחמת העולם החלה ב-1939

טטיאנה (טניה) מזרסקי:  זאת המלחמה הטראומטית ביותר בהיסטוריה האנושית, המשמשת לנו עד היום כלי להבנה כיצד צומחת דיקטטורה ולאיזה שפל יכולים להגיע בני אדם בגלל תפיסות גזעניות ושנאה לוהטת, גם כשמדובר באומה שהיא מופת של תרבות

טטיאנה (טניה) מזרסקי:  כמעט כל המדינות בעולם השתתפו במלחמת העולם השנייה בצורה ישירה או עקיפה

טטיאנה (טניה) מזרסקי:  המלחמה התחוללה באזורים נרחבים על פני כדור הארץ, יותר מכל מלחמה אחרת

טטיאנה (טניה) מזרסקי:       ציון יום הניצחון הוא יום מיוחד ליהודים, לאזרחי מדינת ישראל, ובמיוחד ליוצאי חבר המדינות

טטיאנה (טניה) מזרסקי:  ביום זה מעלים על נס את תרומתם של מיליון וחצי יהודים שלחמו במלחמת העולם השנייה בצבאות בעלות הברית וביחידות הפרטיזנים, ובהם חצי מיליון יהודים שלחמו בצבא האדום של ברית המועצות

טטיאנה (טניה) מזרסקי:  יהודים היו כ-30% מהצבא האדום

טטיאנה (טניה) מזרסקי:  יותר מ-250,000 חיילים יהודים נהרגו במלחמת העולם השנייה, רובם חיילים בצבא האדום וביחידות הפרטיזנים

טטיאנה (טניה) מזרסקי:  כ-200,000 לוחמים ולוחמות יהודים זכו לאותות הצטיינות על לחימתם

טטיאנה (טניה) מזרסקי:     הכוחות של הצבא האדום הצליחו לעצור את הצורר הנאצי

טטיאנה (טניה) מזרסקי:  בקרבות קשים גירשו החיילים הגיבורים את הפשיסטים משטחה של ברית המועצות, שחררו את אירופה והגיעו עד לברלין בסוף אפריל 1945

טטיאנה (טניה) מזרסקי:  סבא שלי, יעקב מזרסקי, היה אחד מהם, מהחיילים האלה שהגיעו עד לברלין

טטיאנה (טניה) מזרסקי:  הוא שירת כמכונאי בחיל השריון

טטיאנה (טניה) מזרסקי:  הדגל האדום שהתנוסס על גג הרייכסטאג ב-1 במאי 1945 היה סמל הניצחון של בנות הברית והצבא האדום על השלטון הנאצי ועל הפשיזם שעטף את אירופה

טטיאנה (טניה) מזרסקי:       גרמניה נכנעה ללא תנאי ב-7 במאי בריימס בצרפת, והכניעה נכנסה לתוקף ב-8 במאי

טטיאנה (טניה) מזרסקי:  בעלות הברית החליטו להכריז על כך בפומבי רק ב-9 במאי 1945

טטיאנה (טניה) מזרסקי:  המפקד העליון של הצבא האדום יוסף סטלין ציווה על קביעת התאריך ועל ציון חגיגת יום הניצחון בברית המועצות כל שנה

טטיאנה (טניה) מזרסקי:  כיום המעצמה הגדולה ההיא קיימת רק בדפי ההיסטוריה ובזיכרונותינו, האזרחים הסובייטים לשעבר

טטיאנה (טניה) מזרסקי:  בזיכרון הקולקטיבי שלנו יש מקום קדוש ליום הניצחון

טטיאנה (טניה) מזרסקי:  בשבילנו, ילידי ברית המועצות, זאת הייתה מלחמת המולדת הגדולה

טטיאנה (טניה) מזרסקי:  (חוזרת על הדברים ברוסית

טטיאנה (טניה) מזרסקי: ) זאת הייתה המלחמה של העם הסובייטי נגד הכובשים הגרמנים אשר פלשו לשטחה של המולדת שלנו ב-22 ביוני 1941

טטיאנה (טניה) מזרסקי:       המלחמה הזאת איחדה את כולם ביחד

טטיאנה (טניה) מזרסקי:  תושבי כל הרפובליקות של ברית המועצות לבשו מדים ויצאו למלחמה, לחזית המלחמה

טטיאנה (טניה) מזרסקי:  אף אחד לא בדק מי יהודי, מי מולדובי, מי קזחי, מי אוזבקי, מי רוסי, מי אוקראיני ומי בלרוסי

טטיאנה (טניה) מזרסקי:  כולם נעמדו בשורות הצבא האדום או בעבודות תומכות הלחימה בעורף

טטיאנה (טניה) מזרסקי:  יהודי ברית המועצות מכירים את 9 במאי כיום מיוחד, יום של גאווה פטריוטית, של הגבורה והניצחון של העם הסובייטי על הפשיסטים

טטיאנה (טניה) מזרסקי:  בילדותי חיכיתי ליום הזה

טטיאנה (טניה) מזרסקי:  חיכיתי שסבא שלי ילבש את הז'קט עם עיטורי ההוקרה והמדליות ונצעד ביחד במצעד הניצחון ברחוב הראשי של העיר

טטיאנה (טניה) מזרסקי:       בימים האלה במדינת ישראל מתקיימים טקסים רשמיים

טטיאנה (טניה) מזרסקי:  גם היום התקיים אירוע באודיטוריום של הכנסת לרגל חגיגת יום הניצחון

טטיאנה (טניה) מזרסקי:  היום בישראל מתגוררים כ-700 וטרנים, לוחמי מלחמה לשעבר, אזרחים ותיקים בני 95 פלוס, עם המדליות על הז'קט

טטיאנה (טניה) מזרסקי:  עלינו להמשיך את המסורת ולציין את יום הניצחון, לא לאפשר לדורות הבאים לשכוח את הגבורה של החיילים שהביאו את הניצחון על הצורר הנאצי

טטיאנה (טניה) מזרסקי:  הסבירו לבנים ולבנות שהסיכות היפות על הז'קט מסמלות את מעשי הגבורה, האומץ והפטריוטיות

טטיאנה (טניה) מזרסקי:  נזכור ולא נשכח את הלוחמים והלוחמות

טטיאנה (טניה) מזרסקי:      בארץ הקימו 69 אנדרטאות

טטיאנה (טניה) מזרסקי:  במהלך השנים הוקמו בישראל חדרי הנצחה ומוזיאונים לגבורה היהודית

טטיאנה (טניה) מזרסקי:  בקרוב ייפתח מוזיאון בלטרון, תיפתח תערוכה מיוחדת בבית לוחמי הגטאות

טטיאנה (טניה) מזרסקי:  אני ממליצה לכם לבקר בכל אלו יחד עם הדורות הצעירים

טטיאנה (טניה) מזרסקי:  יום ניצחון שמח

טטיאנה (טניה) מזרסקי:  (חוזרת על הדברים ברוסית

טטיאנה (טניה) מזרסקי: )      

ניסים ואטורי: תודה רבה

ניסים ואטורי:  חבר הכנסת אלון שוסטר, בבקשה

אלון שוסטר: כבוד היושב-ראש, שגרירים, נציגי מדינות, וטרנים, הלוחמים שמכבדים אותנו בהשתתפותם, כנסת נכבדה, אני בא ממפלסים, סמוך לעזה, יום מתוח בדרום, אבל למרות הקושי, למרות האתגר, אשרינו שאנחנו זוכים לחיות במדינה שבה אנחנו מגינים על עצמנו

אלון שוסטר:  קשה, מסובך, מעצבן, מתסכל, מבהיל – אנחנו עושים את זה בכוחות עצמנו

אלון שוסטר:  עשרות דורות חיכינו לרגע הזה

אלון שוסטר:      ביום הניצחון על אימפריית הרשע של הרייך השלישי אנחנו מציינים את סיומה של תקופה אפלה בתולדות האנושות

אלון שוסטר:  תעצומות רוח, גוף וחומר חסרות תקדים נדרשו לאנושות כדי לחסום ולהביס את הניסיון הסדור להשליט בעולם שלנו אכזריות ורשעות

אלון שוסטר:  לאחר 12 שנים של משטר גזעני, דכאני ורצחני, לאחר עשרות מיליוני קורבנות ובהם שליש מבני עמנו שנשחטו, הצליחו בני האדם מחמש יבשות לעצור את מסע ההרג, האנטישמיות והשנאה הלאומנית וכוננו תקווה לעולם טוב יותר

אלון שוסטר:   לאחר שסיוט משטר הפשע נכרת מעל פני האדמה, אנו חיים כבר שלושה דורות בעולם דמוקרטי, חופשי ורב-תרבותי, שבו בהיר לכל שוחרי הטוב בכדור שלנו שכל אדם זכאי ליהנות מזכויות מובטחות, וכל ילד וזקן, כל איש וכל אישה כפופים לשלטון החוק והסדר, ולכולם זכויות מוקנות לרווחה, לחירות ולאהבה

אלון שוסטר:       כמיליון וחצי יהודים נלחמו בצבאות בעלות הברית, רובם מגויסים לצבא האדום

אלון שוסטר:  200,000 חיילים ומפקדים יהודים נהרגו בקרבות שבהם השתתף הצבא האדום

אלון שוסטר:  רבים אחרים נפצעו ונפלו בשבי

אלון שוסטר:  רבים רבים קיבלו עיטורים על אומץ ליבם ועל תפקודם המעולה, ומהם כ-200 זכו בתואר גיבור ברית המועצות – הכבוד הגבוה ביותר

אלון שוסטר:  היום אנו מכבדים את זכרם של החיילים היהודים האמיצים הללו, שלחמו עד כלות למען הבסת ממשלת הזדון

אלון שוסטר:  אי-אפשר להפריז בתרומתם של בני עמנו לניצחון בעלות הברית

אלון שוסטר:  גבורתם והקרבתם מדרבנים אותנו לפעול למען עולם טוב יותר, נקי מדיכוי ועריצות

אלון שוסטר:  יהי רצון שזכרם של החיילים האמיצים הללו ייחרת לעד בליבנו ושהמורשת שלהם תמשיך לעורר בנו השראה להילחם למען צדק וחופש לכול

אלון שוסטר:       צו השעה ביום הזה הוא לחדש את בריתנו עם ערכי החירות, הדמוקרטיה וזכויות האדם

אלון שוסטר:  הבה נכבד את זכרם של אלה שמסרו את נפשם במאבק נגד העריצות, ונתחייב להבטיח שהקרבתם לא תהיה לשווא

אלון שוסטר:  בצדק רב אנחנו משננים את הלקח המתבקש, "לעולם לא עוד", בהקשר של ההתעללות הממוסדת ביהודים וביהודיות

אלון שוסטר:  לצד נגזרת זו משנות התופת מתבקשת הרחבת המסקנה: לעולם לא נהיה עוד קורבנות ולעולם לא נהיה רוצחים

אלון שוסטר:  לא אנחנו, שאחינו נטבחו; לא אנחנו, שאחינו נלחמו עד מוות לחיסול חלאות האדם

אלון שוסטר:       יום כניעתה של גרמניה הפשיסטית הוא יום נורא הוד, יום שבו מיטב הרוח האנושית זכתה להביס ללא תנאי את תמצית השטניות עלי אדמות

אלון שוסטר:  הבה נישבע כולנו להתמיד במלחמת בני האור בבני החושך

אלון שוסטר:  הבה נתחייב לחזק את האמונה שלנו בערכי הצדק, החירות והשלום

אלון שוסטר:  בואו נגדיר את היום הזה יום האומץ והנחישות, יום הסולידריות האנושית, יום הכמיהה לחברה של צדק ואחריות הדדית

אלון שוסטר:       רשע הנאציזם מהווה שפל מזעזע בהיסטוריה האנושית, ועם זאת, אנחנו איננו פטורים, לא אנו ולא בנינו ונכדינו אחרינו, מהחשש להידרדרות מוסרית, חס וחלילה, ולהיפרדות מצערת מעקרונות חיים צודקים

אלון שוסטר:  העם היהודי זכה לקוממיות שלוש שנים לאחר הניצחון על הגרמנים הרשעים ועוזריהם, וכמי שנכווה ברותחים, על העם היהודי, על מדינת ישראל, להיזהר גם בצוננים – להישמר מפגמים אתיים בחיים היום-יומיים שלנו

אלון שוסטר:  לו ננצור לעד בלבבותינו את רוח החירות שלוחמי בנות הברית, ולוואי ועד יום אחרון נזכור את עומק היגון שבו היינו ואת פסגת האושר שמילא אותנו כשהושמדה מכונת המוות והשנאה

אלון שוסטר:  לו נמשיך את מסע חיינו שואפי שלום בין אדם לרעהו ובין עם לשכניו

אלון שוסטר:  לו נתמיד בפתיחת שערי ישראל לעליית יהודים

אלון שוסטר:  לו נבסס בחלקת האלוהים הקטנה שלנו חברת מופת לכול

אלון שוסטר:  תודה

ניסים ואטורי: תודה רבה

ניסים ואטורי:  חבר הכנסת משה רוט, בבקשה

ניסים ואטורי:      לא למחוא כפיים, בבקשה

ניסים ואטורי:  לא נוהגים למחוא כפיים בכנסת

ניסים ואטורי:  תודה

משה שמעון רוט: כבוד היושב-ראש, כנסת נכבדה, אורחים מכובדים, יום הניצחון, Victory Day, 8 במאי, מצוין בכל העולם כיום הניצחון, יום הניצחון של בעלות הברית על גרמניה ושאר המדינות שהיו ביחד עם גרמניה

משה שמעון רוט:  בישראל חוגגים ב-9 במאי, שיהיה, אבל אין דומים החגיגות וציון יום הניצחון בעולם לניצחון וציון היום הזה לעם היהודי

משה שמעון רוט:  לעם היהודי ליום הזה יש משמעות לגמרי אחרת

משה שמעון רוט:  ביום הזה יש לנו גם את יום השואה והגבורה

משה שמעון רוט:  יום השואה – בגלל שביום הזה פתאום נודעו לנו ונודעו אז לשרידים, ולכל העולם כולו, גודל הזוועה וכל ממדי ההרס

משה שמעון רוט:      אבא שלי, זיכרונו לברכה, היה ילד בן 16 עם מספר על היד, 8524

משה שמעון רוט:  ואז, באותו יום, ב-8 במאי – קראו לזה "יום השחרור", אבל אצלו זה היה היום השחור – ביום הזה נודע לו שאין לו לאן ללכת – אין לו אבא ואימא, אחים, אחיות, לאן ללכת הביתה, אין לו בית, אין לו מדינה שרוצה לקבל אותו בכלל – והוא הפך לפליט ללא שום דבר

משה שמעון רוט:  זה יום השואה מבחינתו, יום 8 במאי זה יום השואה

משה שמעון רוט:       וזה גם יום הגבורה, כי הגבורה היהודית האמיתית זה לרצות לחיות ולעשות הכול כדי לחיות

משה שמעון רוט:  לקיים את הציווי האלוקי "ובחרת בחיים" זו גבורה יהודית

משה שמעון רוט:  אבל יש גבורה גדולה יותר – זה לא רק לחיות אלא להביא חיים, להקים משפחות מחדש

משה שמעון רוט:  השרידים שהיו במחנות, שאיבדו הכול, היו להם הגבורה, הנפש היהודית והכוח, לב האריה, אף על פי כן להקים משפחות מחדש

משה שמעון רוט:  זה יום הגבורה, זה יום 8 במאי

משה שמעון רוט:      לכן אני אומר, יום 8 במאי זה יום הניצחון לעולם, אבל לעם היהודי זה היה יום השבר אבל גם יום התקומה

משה שמעון רוט:  ואז ראו את גדולת העם היהודי, שאנחנו מסוגלים, שארית הפליטה שכל העולם שנא אותם – זה לא רק הגרמנים, הרבה מדינות השתתפו בזוועה הזאת, ויש כאלה שלא השתתפו בפועל, עמדו מנגד; לכן כל העולם אשם בדבר הזה, בזוועה הזאת, ולא יימחל הדבר הזה, בוודאי לא יישכח לעולם

משה שמעון רוט:  אבל זה יום התקומה

משה שמעון רוט:  כל העולם ראה איך העם הנצחי, העם היהודי, לא נופל אלא קם מחדש, וקורה הנס הגדול הזה שהעם היהודי קם למרות שכולם ניסו להשמיד אותו

משה שמעון רוט:  זה יום 8 במאי לעם היהודי

משה שמעון רוט:  זה יום הניצחון

משה שמעון רוט:      יש לי מסר נוסף מתוך היום הזה

משה שמעון רוט:  העם היהודי יודע שאין להסתמך על אף אחד אחר

משה שמעון רוט:  אנחנו יכולים להסתמך, בעזרת בורא עולם, רק על עצמנו

משה שמעון רוט:  לא לבנות על אומות אחרות שיבואו להציל אותנו או יעזרו לנו; לא כשמדינות כמו איראן רוצות להשמיד אותנו, לא כשקבוצות טרור מנסות כל יום להרוג בנו, להרוג את ילדינו, שזה כל הקיום של קבוצות הטרור האלה

משה שמעון רוט:  וגם, מי מדבר כבר – ואנחנו צריכים להילחם נגד ה-United Nations, האומות המאוחדות, שמתיישבים ביחד ומחפשים לגנות את מדינת ישראל

משה שמעון רוט:  הם מגנים את מדינת ישראל ואת העם היהודי כי אנחנו שורדים אף על פי כן

משה שמעון רוט:      אנחנו יודעים היום: עם ישראל חי, נצח ישראל לא ישקר, וזה 8 במאי

משה שמעון רוט:  תודה רבה

ניסים ואטורי:  תודה רבה

ניסים ואטורי:  חבר הכנסת צבי ידידיה סוכות, בבקשה

צבי ידידיה סוכות: אדוני היושב-ראש, חבריי חברי הכנסת, וטרנים יקרים ואורחים נכבדים, אני רוצה לדבר היום דווקא על השתיקה שלפני; על הניצחון שהיה מאוחר מדי עבור שישה מיליונים מבני עמנו; על מדינות העולם הנאור, שעד שלא הבינו שהאידיאולוגיה הנאצית תחסל גם אותם בסופו של דבר, לא קמו ועשו מעשה כדי להציל את היהודים שנטבחו

צבי ידידיה סוכות:  נהוג לדבר ביום הזה על סופו של הטוב לנצח גם את החושך הנורא ביותר, אבל אני רוצה לדבר היום על ההפך – על העמידה מנגד וההיצמדות לאינטרסים צרים של רוב מדינות העולם; על היכולת הנוראית של בני האדם לעצום את העיניים מול הזוועות הגדולות ביותר כל עוד הרוע הצרוף עוד לא נגע בהם

צבי ידידיה סוכות:      היו שלחמו בחירוף נפש נגד הנאצים מההתחלה, שהתקוממו ועזרו ליהודים תוך סיכון עצמי, אבל אותם אנשים היו מיעוט שבמיעוט

צבי ידידיה סוכות:  הרוב הדומם וממשלות העולם פשוט התעלמו

צבי ידידיה סוכות:  זה קרה באירופה של שנות השלושים מול זוועות גרמניה הנאצית, זה קרה במילניום החדש רק לפני ארבע שנים מול זוועות המדינה האסלאמית, פה קרוב, שרק סדיסטיות אכזרית מול בני עמן שנתפסו בשבי הביאה את מדינות הקואליציה לתקוף ולחסל את המדינה האסלאמית, וזה קורה גם היום, ממש היום, כשעם ישראל עומד שוב מול אויב אכזר וחסר מעצורים המנסה להשמיד, להרוג ולאבד את כל היהודים מנער ועד זקן באמצעות מטעני הנפץ, כדורי הרובה והטילים שמכוונים בכוונת מכוון לפגיעה באוכלוסייה יהודית אקראית

צבי ידידיה סוכות:      הם "אוהבים את הרצח שלהם חם, לח ומהביל

צבי ידידיה סוכות:  ואם אי פעם יהיה להם החופש להגשים את עצמם, אנחנו נתגעגע לגזים הטובים והסטריליים של הגרמנים", כך כתבה עליהם נעמי שמר, זיכרונה לברכה

צבי ידידיה סוכות:  זה קורה לעיני כל העולם כולו, והעמדה הרשמית והמוצהרת של כל גופי הטרור הללו היא השמדת מדינת ישראל

צבי ידידיה סוכות:  הבוקר הוצרכנו לחסל רבי רוצחים שעומדים מאחורי אין-סוף ניסיונות רצח, רגע לפני שהם מוציאים עוד ניסיונות כאלה, אבל הבוקר, גם, האו"ם מצא לעצמו לנכון לגנות דווקא את מדינת ישראל

צבי ידידיה סוכות:  לשגריר הרוסי פה עוד הייתה החוצפה לגנות שימוש בלתי פרופורציונלי בכוח, ואפילו בבית הזה עמד חבר כנסת וכינה את חיילי ומפקדי צה"ל "רוצחים" ואת הממשלה "פושעת מלחמה"

צבי ידידיה סוכות:  עולם הפוך ושותק, במקרה הטוב

צבי ידידיה סוכות:      ביום הזה, הלקח שלנו הוא שאסור בשום אופן לסמוך על טוב ליבן של מדינות העולם

צבי ידידיה סוכות:  אין שני נרטיבים – יש פה רע מוחלט ומזוקק עם אידיאולוגיה מעוותת ורצחנית, שלו תינתן לו האפשרות, הוא ימלא את העולם כולו בזוועה, רע שצריך לחסל, רע שאנחנו כולנו חייבים לנצח

צבי ידידיה סוכות:  תודה רבה

ניסים ואטורי: תודה רבה

ניסים ואטורי:  חבר הכנסת יבגני סובה, בבקשה

יבגני סובה: אדוני היושב-ראש, כבוד שר הקליטה, אורחים נכבדים, הסגל הדיפלומטי, שגרירים, והכי חשוב – הווטרנים שנמצאים כאן איתנו

יבגני סובה:  תרשה לי להגיד לך משהו, אדוני היושב-ראש

יבגני סובה:  יום הניצחון וציון יום הניצחון זה אחד הימים שבהם מותר לחרוג מהתקנון, ולפעמים גם לשמוע מחיאות כפיים באולם הזה, וזה בסדר

יבגני סובה:  כך גם היה בשנים קודמות

יבגני סובה:  אני חושב שמגיעות לווטרנים האלה מחיאות כפיים כשאנחנו פונים אליהם ואומרים להם תודה – תודה על הגבורה שאתם השגתם לאנושות כולה

ניסים ואטורי: כפיים שלנו להם, לא שלהם לנו

ניסים ואטורי:  אנחנו לא נלחמנו בנאצים

יבגני סובה: כן

יבגני סובה:  כשמדברים, כשאומרים – זה ברוח טובה, זה ברוח טובה

ניסים ואטורי: כן, כן

ניסים ואטורי:  לגמרי

יבגני סובה: אני רוצה גם אולי אפילו להתנצל בשם הכנסת על כך שהאולם לא מלא ביום הזה

יבגני סובה:  כואב לי, כי בימים כאלה כולנו צריכים להתכנס באולם הזה וכן לציין את יום הניצחון הזה, כי אם לא הניצחון הזה, לא הייתה קמה מדינת ישראל

יבגני סובה:  זה ברור, חד-משמעית

יבגני סובה:  לכן, יש כאלה, אדוני, ששואלים אותי: איך אתם נואמים באולם ריק? מי מקשיב לכם מלבד האורחים והאנשים שיושבים בבית? אז הינה, אני מתנצל בשם חבריי, שלא כולם הצליחו להגיע; גם יום לא פשוט היום, מה שקורה בדרום

יבגני סובה:  אבל כולי תקווה שבהמשך, בציון ימים כאלה מיוחדים, הנוכחות של חברי הכנסת, חברי הבית הזה, תהיה קצת יותר מספקת מזו אשר אנחנו רואים כאן היום

יבגני סובה:       כידוע, במלחמה הארורה הזאת לחמו למעלה ממיליון וחצי חיילים יהודים, וזאת המורשת של העם היהודי

יבגני סובה:  נכון, מדינת ישראל קמה שלוש שנים אחרי המלחמה, אבל לנו, לעם היהודי, יש את החלק המגיע לנו על הניצחון הזה

יבגני סובה:  חבר הכנסת רוט, שאלת למה מציינים ב-9 במאי, כשהעולם מציין ב-8 במאי

יבגני סובה:  זה לא עניין לוויכוח

יבגני סובה:  אני אתן לך תשובה פשוטה לזה

יבגני סובה:  מאז תחילת העלייה הגדולה מברית המועצות עלו לישראל 44,000 אנשים, אזרחים, עולים חדשים, שלחמו נגד הנאצים במלחמה ההיא

יבגני סובה:  וכשב-2017, אנחנו, ישראל ביתנו, חוקקנו חוק, חוק יום הניצחון על גרמניה הנאצית, השאלה הזאת עלתה: כשהעולם חוגג ב-8 במאי, וברית המועצות, רוסיה, אוקראינה – היום אוקראינה, לצערי, עברה ל-8 במאי – עלתה השאלה, מתי צריך לחגוג את היום הזה בישראל, ב-9 במאי או ב-8 במאי? ואז, מי שיזם את החוק, חבר כנסת מסיעתנו עודד פורר, פנה לאברהם גרינצייג – ואני מאחל לו אריכות ימים והחלמה מהרה; לצערי הוא לא יכול היה להגיע היום, אבל דיברתי איתו הבוקר – והוא שאל אותו: מה דעתך? מה אומרים הווטרנים שעדיין חיים בינינו? מהו היום שצריך לציין בישראל? התשובה הייתה, חד-משמעית, 9 במאי, כי א

יבגני סובה:  זה נובע גם מהמסורת שהייתה בברית המועצות, וגם מכך שרוב-רובם של הווטרנים הם דוברי רוסית

יבגני סובה:  למרות שבוודאי ובוודאי אני לא ממעיט בחשיבות של הווטרנים מצבאות הברית

יבגני סובה:       ופה אני רוצה לספר סיפור קצר

יבגני סובה:  דווקא היום בבוקר, לפני הכנס – אני לא יודע אם מוטי נמצא פה, אולי הוא נמצא פה בין האורחים

יבגני סובה:  הינה מוטי

יבגני סובה:  שלום לך

יבגני סובה:  אמרתי שאני חייב לספר את הסיפור שלך

יבגני סובה:  מוטי הוא בן של חייל בצבא האמריקאי ששמו מוריס קלנר, נכון? אבא של מוטי לחם בצבא האמריקאי, יהודי, ובין היתר הוא פגש יהודים מהצבא האדום – ידוע שנפגשו לקראת סיום המלחמה ב-1945

יבגני סובה:  זה מה שמאחד אותנו, היהודים – אנחנו היהודים בכל מקום, גם בצבאות הברית, גם בלחימה נגד הנאצים, ואנחנו יודעים להיות גם בכל מקום בעולם

יבגני סובה:  אגב, לא תמיד מבקשים מאיתנו להיות בכל המקומות האלה, ואנחנו עדיין נמצאים שם

יבגני סובה:  הסיפור של אביו של מוטי הוא אחד ממאות אלפי סיפורים

יבגני סובה:       הוא גם כמו הסיפור של סבי, שאני מקפיד להזכיר ב-9 במאי כל שנה

יבגני סובה:  סבי היה קצין בצבא האדום, אלכסנדר שולה קרסנוב

יבגני סובה:  היה מפקד פלוגת המודיעין

יבגני סובה:  הוא התחיל את המלחמה ב-22 ביוני 1941, עבר קורס מזורז של קצונה, לחם בחזית הדרומית ליד סטלינגרד ונפצע שם – אגב, אולי זה מה שהציל את חייו, כי כאשר הארמייה ה-18 עברה את הקרבות הקשים ליד סטלינגרד, הוא היה באשפוז ממושך, וחזר אחר כך כבר בקרבות בדרום אוקראינה, ונפצע פעם נוספת

יבגני סובה:  הוא נפצע בפעם השלישית ב-1944, ליד העיר קובל, וכך בעצם נשלח כבר לעורף

יבגני סובה:  בעיניי, הוא הסיפור של הגבורה היהודית, וממנו למדתי את כל הסיפורים של הגבורה באותה מלחמה

יבגני סובה:  ואני גאה על כך, אני גאה להיות נכד שלו

יבגני סובה:  הוא עלה לארץ ב-1996, נפטר ב-2009, ואני מספר את סיפוריו גם לילדים שלי, ובעזרת השם, גם נספר לנכדים שלנו

יבגני סובה:  אני יודע שהאנשים שיושבים כאן – חשוב להם להעביר את זה לדורות הבאים

יבגני סובה:  יש כאלה שחוו את המלחמה כילדים, יש כאלה שעדיין זוכרים את הזוועות של המלחמה, את ההפגזות

יבגני סובה:  גם היום יש בינינו אנשים שלחמו

יבגני סובה:  שמחתי הבוקר לראות אותם בכנס שאתה ארגנת, חברי שר הקליטה אופיר סופר

יבגני סובה:  תודה לך על הכנס הזה, באמת תודה

יבגני סובה:  חשוב להמשיך את המסורת הזאת, חשוב לעשות את זה

יבגני סובה:       ולסיום, אני אגיד כמה משפטים

יבגני סובה:  אין מלחמה שדומה למלחמה ההיא שהייתה לפני 78 שנים

יבגני סובה:  אני מאלה שחושבים שהשימוש במילה "נאצי" הוא שימוש פסול

יבגני סובה:  לא משנה מה אתה עושה, לא משנה לאיזה ויכוח אתה נכנס – אסור להשתמש במילה הזאת

יבגני סובה:  אין עוד נאצים

יבגני סובה:  הנאצים היו עד שנת 1945, ומי שעושה את ההשוואה, בעיניי, פשוט פוגע בזיכרון של המלחמה ההיא, כמו שגם מי שמנסה לשכתב את ההיסטוריה ומנסה לעשות שינויים, גם פוגע בזיכרון של המלחמה ההיא

יבגני סובה:  אנחנו נשמור על הזיכרון הזה

יבגני סובה:  אנחנו נעשה הכול בשביל שהדורות הבאים ידעו שאותם לוחמים יהודים אמיצים – מגיע להם להיות בהיסטוריה של העם היהודי, כמו ליהושע בן נון, כמו לדוד המלך

יבגני סובה:  יעברו שנים ועל הלוחמים היהודים, העם היהודי ידבר כמו שמדברים היום על הגיבורים בהיסטוריה של עמנו, כי הם באמת היו גיבורים

יבגני סובה:  בזכותם אנחנו חיים, בזכותם קיימת ומתקיימת מדינת ישראל

יבגני סובה:  הנכדים שלהם, הנינים שלהם, בשעות האלה ובימים האלה נלחמים על מדינת ישראל, מגינים עלינו, על מדינת ישראל

יבגני סובה:  ואולי זה החלום הכי גדול שלהם ושל כל אחד מכם שעבר את הזוועות של השואה

יבגני סובה:  (אומר ברוסית: יום ניצחון שמח)

ניסים ואטורי: תודה רבה

ניסים ואטורי:  חבר הכנסת אחמד טיבי, בבקשה

אחמד טיבי: כבוד היושב-ראש, רבותיי האורחים, היום, כמדי שנה, מציינת הכנסת את יום הניצחון על גרמניה הנאצית, ובאולם יש שישה חברי כנסת, אחד מהם הוא שר

אחמד טיבי:  מציינת ולא חוגגת, כי בדרך כלל, אין חגיגה במלחמה ושפיכות דמים

אחמד טיבי:  אין סיבה לחגיגה במוות, באובדן, אובדן חיים, בנזקים בלתי הפיכים, גם לא בסיומה, שכן בעבור מי שעברו אותה, התופת והטראומה ממשיכות ללוות אותם כל החיים ולא נגמרות עם ההכרזה הרשמית

אחמד טיבי:  התכוונתי לעלות היום, שוב, כמדי שנה, לכבד את השורדים, להביע אמפתיה לכאבם ולדבר על העבר המזוויע, המדמם, ועל הלקחים והשיעורים החשובים שההיסטוריה מתעקשת ללמד אותנו וחלקנו מסרבים בעקביות ללמוד – על ערך החיים וחשיבות המאבק בשנאה, גזענות, אלימות ואלימות בכלל; על הכחשת האחר וההתנגדות להשמדת עם מבפנים ובחוץ; על החשיבות בהצבת גבולות בדמוקרטיה, מגבלותיה והאתגרים העומדים לפתחה

אחמד טיבי:       אותה מנטליות ששיבצה את ראש מפלגת מבוכה יהודית ביום אירופה, שהביאה באופן תקדימי לביטולו, היא ששיבצה את חבר הכנסת צבי סוכות, שהיה כאן לפניי – מתנחל שהואשם בשרפת מסגד, סוכן שנאה ומטיף פעיל לגזענות, פשיסט מוכר וידוע; מי שהשתתפותו היום לא נעצרה ולא בוטלה, וספק אם היא מביכה את רוב חברות וחברי הבית, למרות שהוא שייך למפלגה "לשרוף את חווארה"

אחמד טיבי:  אותה מנטליות של עליוניות יהודית, שבלילה מחסלת 13 אנשים בעזה, מתוכם חמושים, וביניהם ארבעה ילדות וילדים ושש נשים

אחמד טיבי:  רובם אזרחים, נשים וילדים, ובבוקר ראיתי שיש הרוקדים על הדם ושותים יין

אחמד טיבי:       בשל ביזוי המעמד החשוב והרגיש הזה כאן, מעל בימת הכנסת, ובגלל הניסיון הציני להשתמש לרעה בשואה ובשורדים ובמאבק ההיסטורי בנאציזם באירופה להכשרת מי שצריך היה להיות מוקע, ובדיוק כפי שיד ושם סירבה לאחרונה להיפגש עם נציג הימין הקיצוני בגרמניה, אלטרנטיבה לגרמניה, AfD, אני נדרש, במיוחד ביום הזה, לומר שאני מסרב להמשיך לחלוק במה ביום הזה עם שורף מסגדים שונא ערבים, ולכן עזבתי את המליאה, כי יש גבול

אחמד טיבי:       בשירו הידוע "כשהרֶשע בא כמו גשם נופל" כתב ברכט: "כשסופר לראשונה, שידידינו נשחטים בהדרגה / קמה זעקה של פלצות

אחמד טיבי:  אז נשחטו מאה

אחמד טיבי:  אבל / כאשר נשחטו אלף ולשחיטה לא היה סוף, נפוצה / השתיקה

אחמד טיבי:  / כשהרשע בא כמו גשם נופל, איש אינו קורא עוד: / עצור"

אחמד טיבי:       הגיע הזמן מזמן שיקום קול זעקה לעצור

אחמד טיבי:  תודה רבה

ניסים ואטורי: 	 תודה

ניסים ואטורי:  חברי הכנסת גלעד קריב, בבקשה

גלעד קריב: אדוני היושב-ראש, כנסת נכבדה, מכובדיי חברי הסגל הדיפלומטי, ומעל כולם אורחינו הווטרנים ובני המשפחות, בפתח דבריי אני מבקש לחזק את רוחם של תושבי עוטף עזה ואת ידם של חיילי צה"ל ומפקדיו

גלעד קריב:  אנו שותפים מלאים להכרה בצורך להיאבק באופן נחוש בארגוני הטרור ובשמירה קפדנית על יכולת ההרתעה הישראלית

גלעד קריב:  ההכרה הזו אינה מעכבת אותנו לרגע מהבעת צער עמוק וכן על מותם של אזרחים לא מעורבים, ובמיוחד על מותם של ילדים

גלעד קריב:  זוהי דרכה של מסורת ישראל, ולא אותן תמונות והתבטאויות שראינו ושמענו היום

גלעד קריב:  עלינו להקפיד במורשת הזו של מסורת ישראל הקפדה גדולה ויתרה

גלעד קריב:  ההכרה הזו גם אינה מסיגה אותנו מההבנה שבצד הפגנת העוצמה הצבאית, מדינת ישראל חייבת לחתור לפתרון מדיני של הסכסוך, ושאין לכך אלטרנטיבה

גלעד קריב:      	בימים אלה של דיון אינטנסיבי בתקציבי המדינה לשנים 2023 ו-2024, ראוי גם שנזכור שחוסנה של מדינת ישראל מתבטא בעוצמתו של צה"ל, אך לא פחות מכך גם באחריות של המדינה לאזרחיה, במיגון הבתים באשקלון ובהשלמות תוכניות המקלוט ביישובי הדרום, בהפעלה רציפה של מרכזי החוסן, במתן פיצוי מהיר ויעיל לבעלי העסקים ובפיתוח המתמשך של היישובים היהודיים והערביים בנגב

גלעד קריב:       ולעניינו של היום המיוחד

גלעד קריב:  לפני שלושה שבועות ציינו במדינת ישראל וברחבי העולם היהודי את יום הזיכרון לשואה ולגבורה, והתייחדנו עם זכרם של מיליוני אחינו

גלעד קריב:  ציון יום הניצחון על גרמניה הנאצית מאפשר לנו, בצד השבועה של "זכור את אשר עשה לך עמלק", להפנות מבט גם אל הפרקים הנוספים, הטרגיים וההירואיים, של מלחמת העולם השנייה

גלעד קריב:  הראשון שבהם הוא מחיר הדמים הבלתי-נתפס ששילמו עשרות מיליוני בני אדם בני דתות ולאומים שונים בגין טירוף השנאה והאלימות הרצחנית של הנאצים ושותפיהם

גלעד קריב:  הפרק השני הוא סיפור גבורתם של מיליוני חיילים שנאבקו באימפריית הרשע והביסו אותה במאמץ בין-לאומי, שגם הוא חצה גבולות של לאומים, שפות, דתות ותפיסות עולם פוליטיות

גלעד קריב:  הפרק השלישי בסיפורה של מלחמת העולם השנייה, שמבטינו מופנה אליו ביום חשוב זה, הוא גבורתם של מיליון וחצי חיילים יהודים ששירתו בכל צבאות הברית – בצבא ברית המועצות, בצבא ארצות הברית ובצבאות נוספים – ובתוכם כ-40,000 בני היישוב העברי שהתנדבו לשרת בצבא הבריטי

גלעד קריב:      	ביום הזה אנו מכירים תודה לאזרחים הוותיקים החיים היום בישראל שתרמו בגופם ובעוז רוחם להכרעת המפלצת הנאצית

גלעד קריב:  ביום הזה אנו מתייחדים עם זכרם של קרוב לחצי מיליון חללים יהודים שנפלו בשדות הקרב בארבע יבשות שונות

גלעד קריב:  היום הזה מזכיר לנו את הצורך לשמור על מורשת הגבורה של החללים ושל הווטרנים שאיתנו במגוון דרכים של הנצחה וחינוך

גלעד קריב:       משימה לא פחות חשובה קשורה להכרה כי מסעם של מיליון וחצי ישראלים דוברי רוסית ואוקראינית אל ליבה של החברה הישראלית טרם הושלם

גלעד קריב:  רבים מישראלים אלו הם בני הדור השני והשלישי של הווטרנים, ושילובם המלא בחברה הישראלית, כמו גם מתן מענה ראוי לאתגרים הכלכליים והחברתיים ולאתגרים הקשורים בזכות היסוד לנישואים, גם הם חלק ממתן הכבוד לווטרנים ולמורשתם

גלעד קריב:      אדוני שר העלייה והקליטה, בהקשר הזה אני מבקש לומר לך באופן ברור: היוזמות לצמצום היקפיו של חוק השבות ולהנצחת מדיניות גיור מחמירה ומצמצמת הן פגיעה יסודית בערכים ציוניים ודמוקרטיים, ופגיעה לא פחות חמורה בכבודם, במורשתם ובזיכרון תרומתם של הווטרנים, ולא נאפשר ליוזמות מקולקלות אלה להתממש

גלעד קריב:      לצערנו הרב, לקראת סיום דבריי, עליי לציין שגם השנה לא ניתן להתעלם מן הנעשה על אדמת אוקראינה

גלעד קריב:  רוחו של היום הזה מחייבת אותנו להשמיע קול ברור נגד המתקפה על אוקראינה ואזרחיה ובעד המאמץ הבין-לאומי להביא לסיומה המיידי של המלחמה המיותרת וחסרת הלגיטימציה הזו

גלעד קריב:      יום הניצחון נושא בחובו קריאה לכולנו להכיר בכך שהגנה על זכויות האדם, מעמדם של עקרונות המשפט הבין-לאומי, הבחירה בהידברות מדינית על פני שימוש בכוח צבאי והשמירה הקפדנית על היסודות הדמוקרטיים, ובהם עצמאות בתי המשפט, תקשורת חופשית, שיח ציבורי ער, הבטחת זכויות המיעוטים והבטחת יכולת הפעולה של החברה האזרחית ושל אנשי התרבות ורוח – הדברים הללו אינם יכולים להילקח כדברים המובנים מאליהם באף דור ובאף מדינה

גלעד קריב:  מבט חטוף על הנעשה ברחבי העולם בשנים האחרונות, לרבות במדינות המגדירות את עצמן כמדינות דמוקרטיות, מלמד שהלקח הזה של יום הניצחון רלוונטי מתמיד

גלעד קריב:  ביום הזה אנו מתחייבים לכבודם ולמורשתם של הווטרנים, ובאותה נשימה גם להמשיך ולהגן על הלקח הזה

גלעד קריב:  תודה רבה

ניסים ואטורי: תודה רבה

ניסים ואטורי:  חבר הכנסת אבי מעוז, בבקשה

אבי מעוז: אדוני היושב-ראש, כבוד השר, וטרנים נכבדים, כנסת נכבדה, אנחנו מציינים היום את יום הניצחון של בעלות הברית על גרמניה הנאצית

אבי מעוז:  במלחמת העולם השנייה עמדו מצד אחד מדינות הציר ומצד שני בעלות הברית

אבי מעוז:       אבל הפעם אני רוצה לדבר על עוד שני גורמים שאינם מדינות שהיו בשני צידי המתרס

אבי מעוז:  מצד אחד ההנהגה של ערביי ארץ ישראל, ובראשה מופתי חאג' אמין אל-חוסייני

אבי מעוז:  אל-חוסייני, שהיה זה שנשא באחריות רבה למאורעות תר"פ, שהיו הפתיחה למלחמה על הארץ, ולמאורעות הדמים של תרפ"ט, היה בקשר הדוק עם המפלגה הנאצית מאז שעלתה לשלטון

אבי מעוז:  בין השאר, הוא הביע בשם הערבים רצון להצטרף לחרם הנאצי נגד היהודים, קיבל מיליוני דולרים משר החוץ האיטלקי כדי להרעיל את בארות המים של תל אביב – פעולה שלא הצליחה, ברוך השם – וייסד את המפלגה הערבית הפלסטינית, שתנועת הנוער שלה נקראה לזמן מה "הצופים הנאצים"

אבי מעוז:       במהלך מלחמת העולם השנייה הוא ניהל תעמולה רבה למען גרמניה הנאצית ומדינות הציר, ובה הציג את הצורר, יימח שמו, כמגן האסלאם, ובהמשך הגיש לממשלת גרמניה טיוטת הצהרה על שיתוף פעולה גרמני-ערבי במטרה לפתור את בעיית היהודים במדינות הערביות

אבי מעוז:  בפגישתם הבטיח לו הצורר, יימח שמו, שכאשר גרמניה תכבוש את המזרח התיכון, האינטרס היחיד שלה שם יהיה השמדת היהודים

אבי מעוז:  גם בתעמולה ובהסתה שקדמו לפרעות הפרהוד האכזריות, שבהן נרצחו קרוב ל-200 יהודי עיראק, היה לאל-חוסייני חלק נרחב, ובהמשך היה שותף בהקמת יחידות מוסלמיות באס

אבי מעוז: אס

אבי מעוז:  בשנות המלחמה הוא הפעיל לחצים רבים כדי למנוע בכל דרך הצלת אלפים רבים של יהודים במדינות שונות, ולאחר שביקר באושוויץ הציע, בתקוותו לכיבוש ארץ ישראל בידי גרמניה, להקים מחנה השמדה דומה בעמק דותן

אבי מעוז:       לנוכח הדברים הללו ורבים נוספים, מקוממת מאוד ההחלטה – שאני מקווה שהיא לא פוליטית – של הנהלת יד ושם להציג את מעורבותו של אל-חוסייני בשואה כעניין שולי

אבי מעוז:  יש כנראה מי שמאוד חושש מהקישור המתבקש בין האנטישמיות שהתגלתה בצורה מזעזעת של השואה לבין המלחמה במאה השנים האחרונות על הארץ

אבי מעוז:  עד כאן דבריי ביחס למנהיג של ערביי ארץ ישראל בעת ההיא, שחבר לצורר הנאצי

אבי מעוז:       מהצד השני ניצב העם היהודי

אבי מעוז:  כפי שאמרתי כאן לפני שנה, עבורנו לא היה היום הזה יום ניצחון, אלא יום סיום הסבל וסכנת ההשמדה

אבי מעוז:  אנחנו ניצחנו את הצורר הנאצי כבר במהלך השואה, כאשר יהודים שמרו על צלם אנוש ועל אמונתם היוקדת גם בתוככי התופת

אבי מעוז:  אנחנו ניצחנו אותו בהתקבצות העם היהודי בארצו ובהקמת המדינה היהודית בארץ ישראל

אבי מעוז:  כפי שלאורך אלפי שנים ניצחנו את האימפריות הגדולות ביותר בעולם – ובהן מצרים, אשור, בבל, פרס, יוון ורומא, אימפריות שטבעו בתהום הנשייה של ההיסטוריה, בעוד העם היהודי, "המעט מכל העמים", כלשון הפסוק, שורד וממשיך את דרכו הארוכה למימוש ייעודו בעולם בתור ממלכת כוהנים וגוי קדוש – כך גם שרדנו וניצחנו את הרייך בן אלף השנים, ששרד 12 שנים בלבד; שנים שבמהלכן אומנם הצליח להנחית עלינו את אחת מהמכות הנוראות ביותר שקיבלנו במהלך ההיסטוריה הארוכה שלנו

אבי מעוז:       כאשר יעקב אבינו נאבק באותו לילה עם המלאך, שרו של עשיו, עד עלות השחר, הוא יצא מהמאבק הזה כאשר זרחה לו השמש כשהוא צולע על ירכו

אבי מעוז:  שם, במאבק ההוא, נקבע שמו בישראל "ישראל"

אבי מעוז:       גם אנחנו, בסיום החשוך והאפל של הלילה הארוך של הגלות, יצאנו מהמאבק הנורא ההוא עם צאצאו הרוחני של עשו ועמלק כשאנחנו צולעים על ירכנו, כאשר השארנו על אדמת אירופה שישה מיליון מאחינו, וגם לנו זרחה השמש ונקרא שם מדינתנו, כיסופי כל הדורות, שצמחה מהאפר, "מדינת ישראל"

אבי מעוז:  תודה רבה

ניסים ואטורי: תודה רבה

ניסים ואטורי:       לפני שהשר עולה, אני רוצה לספר לכם על פרדריק הרמן קיש, מפקד בצבא הבריטי, יהודי ומנהיג ציוני, מפקד בחיל ההנדסה המלכותי הבריטי

ניסים ואטורי:  הוא זכה לעיטורים רבים, וביניהם מסדר האימפריה, קצין לגיון הכבוד, צלב המלחמה, מסדר הוון-הו של טייוואן

ניסים ואטורי:  הוא נפל על אדמת תוניסיה בוואדי עקרית בגיל 54

ניסים ואטורי:  הסיפור המדהים הוא שסבא שלי היה במחנה בג'אדו, והוא אחד המשחררים של המחנה הזה, ועוד יותר מדהים הוא שהיום אני נמצא פה בכנסת יחד עם יואב קיש, שסבא שלו הוא אותו פרדריק ששחרר את המחנה שסבא שלי היה בו, וכך הוא ניצל

ניסים ואטורי:  אומנם זה היה בסוף המלחמה, אבל סבא של יואב קיש שחרר את המחנה

ניסים ואטורי:  סבא שלי, זיכרונו לברכה, ניסים ואטורי, סומני, ניצל

ניסים ואטורי:  הם עלו לארץ והקימו משפחה, משפחה ענפה, היום הרבה לוחמים, אנשים ציונים

ניסים ואטורי:  זה הניצחון הגדול שלנו

ניסים ואטורי:       אני מזמין את השר אופיר סופר, שר העלייה והקליטה, לסכם

ניסים ואטורי:  בבקשה

אופיר סופר: אדוני היושב-ראש, מכובדיי הווטרנים ובני משפחותיהם, גיבורי מלחמת העולם השנייה, חבריי חברי הכנסת, קודם אני אציין שגם סבא שלי היה במחנה ג'אדו

אופיר סופר:  טוב לדעת

אופיר סופר:       אני רוצה לספר שהיום עברנו יום חשוב בהקשר הזה של יום הניצחון על גרמניה הנאצית

אופיר סופר:  קדם לפני כן אירוע גדול באודיטוריום עם אורחים רבים

אופיר סופר:  נציג תנועות הנוער היה צריך להיות נין של אחד מהווטרנים, דוד – אני מקווה שאני מבטא את שם המשפחה נכון – דוד זסלבסקי מאשקלון

אופיר סופר:  הוא לא הגיע, אבל את דבריו קראו נציגי תנועות הנוער

אופיר סופר:  בפתח דבריו נאמרו דברים מאוד מאוד חשובים

אופיר סופר:  הפתח של הדברים היה שקיומה של מדינת ישראל אינו דבר מובן מאליו

אופיר סופר:  זה מתחבר לי מאוד לדבריו של מנחם בגין בספרו "המרד", שהוא קובל על איך רבים בעולם לא הבינו שבמאה ה-20 ניתן להשמיד עם

אופיר סופר:  ומנחם בגין כותב: דווקא במאה ה-20 ניתן להשמיד עם

אופיר סופר:  אני, הקטן, ממשיך את דבריו ואומר: דווקא במאה ה-21 ניתן להשמיד עם ברגע

אופיר סופר:  ולכן הדברים של בני הנוער היו כל כך חשובים

אופיר סופר:  הם היו כל כך חשובים כי החוויה שאני קיבלתי מהיום הזה – ואני מודה שכבר כמה ימים אני קורא ולומד ומתעניין ומעמיק יותר, ולא נשאר ברובד השטחי של הדברים

אופיר סופר:  האנשים הללו מותירים אחריהם מורשת חשובה, משמעותית, לעם היהודי, לעם ישראל ולתקומתה של מדינת ישראל

אופיר סופר:       רק להסתכל על המספרים, לשמוע על מיליון וחצי יהודים שנלחמו במלחמת העולם השנייה, על חצי מיליון רק מהצבא האדום, יותר מ-200,000 לוחמים שנפלו בקרבות

אופיר סופר:  עם ישראל, העם היהודי, נלחם כדי להפסיק את השואה הנוראה

אופיר סופר:  תפסו אותי מאוד דבריו של אברהם קרצ'מר

אופיר סופר:  הוא כותב כך: לחמנו תחת דגל זר ועל אדמת נכר, אולם היה ברור לכולם שהמלחמה היא מלחמת היהודים

אופיר סופר:       אדוני היושב-ראש, חבריי חברי הכנסת, התחושה שבה אני יוצא מהיום הזה – אני אומר את זה גם כמי שזכה לשאת בעול הצבאי במדינת ישראל, חווה גם רגעים לא פשוטים ברגעי הקרב ויודע מה מחזיק את הלוחם באותם רגעים – היא של אותה מורשת מפוארת של העם היהודי

אופיר סופר:  הנדבך הזה של גיבורי מלחמת העולם השנייה, בממדים הללו, לעניות דעתי, צריך להיות צרוב הרבה הרבה יותר חזק במורשת היהודית, במורשתה של מדינת ישראל

אופיר סופר:       אני יוצא היום עם חזון שיש לנו חובה לספר את הסיפור הזה לילדי ישראל

אופיר סופר:  אני רוצה לומר את זה כשר העלייה והקליטה

אופיר סופר:  אנחנו לאחר הימים הלאומיים החשובים כל כך, מלאי העוצמה

אופיר סופר:  אפשר גם לחבר את זה לל"ג בעומר ולתובנות של מרד בר כוכבא, כפי שעשו בראשית הציונות

אופיר סופר:  בשבוע הבא אנחנו באים בואכה יום ירושלים, ושם אנחנו גם נקדיש פרק לעלייה של יהדות אתיופיה

אופיר סופר:  יש לנו עם מפואר, עם מורשת מפוארת, עם אלפיים שנות גלות שיצרו הרבה עומק, המון המון תובנות

אופיר סופר:  החובה שלנו היא להביא את המורשת הזאת ולא לפספס אף מורשת – לא מהמחנה בג'אדו, לא מהציפייה לירוסלם ולא של גיבורי מלחמת העולם השנייה

אופיר סופר:  תודה רבה

ניסים ואטורי: תודה רבה, אדוני השר

ניסים ואטורי:       תם סדר-היום

ניסים ואטורי:  הישיבה הבאה תתקיים מחר, יום רביעי י"ט באייר התשפ"ג, 10 במאי 2023, בשעה 11:00

ניסים ואטורי:  ישיבה זו נעולה

ניסים ואטורי:  תודה רבה לכולם